Ego Hugo, Dei gratia Lingonensis episcopus, notum facimus presentibus et futuris quod Guido, filius domini Bernardi de Espissia, canonicus Lingonensis et Autissiodorensis, in presentia nostra constitutus, concessit et quittavit ecclesie et fratribus Fonteneti quicquid habebat apud Marmaniam, tam in hominibus quam in terris et redditibus et in omnibus aliis pro XVIII libr. Pruvin., de quicbus predicti fratres Fonteneti tenentur reddere predicto Guidoni X lib. ad nundinas Barri, et ad nundinas Trecarum circa festum Sancti Remigii VIII lib. Quod ut totum ratum habeatur, ad petitionem ipsius Guidonis et fratrum Fonteneti presens scriptum sigilli nostri munimine roboravimus. Actum anno Dominice Incarnationis millesimo CC° vigesimo.